**П О С Л О В Н И К**

**О РАДУ ОПШТИНСКЕ ИЗБОРНЕ КОМИСИЈЕ КОСТАЈНИЦА**

На основу члана 3. Упутства о начину рада и извјештавања изборне комисије основне изборне јединице у Босни и Херцговини број: 05-1-02-2-628-1/16 од 26.05.2016. год., Општинска изборна комисија Костајница на 1. сједници одржаној дана 31.05.2016. донијела је:

**П О С Л О В Н И К**

**О РАДУ ОПШТИНСКЕ ИЗБОРНЕ КОМИСИЈЕ КОСТАЈНИЦА**

**ПОГЛАВЉЕ I. УВОДНЕ НАПОМЕНЕ**

**Члан 1.**

## (Предмет)

Пословником о раду Општинске изборне комисије Костајница (у даљем тексту: Пословник), уређује се, у складу са законом и другим прописима, организација, начин рада, јавност и друга питања од значаја за рад Општинске изборне комисије Костајница (у даљем тексту:изборна комисија).

**Члан 2.**

**(Статус комисије)**

(1) Изборна комисија је самосталан, независан и непристрасан орган у свом раду.

(2) Изборна комисија остварује своја права и дужности у складу са Уставом, законом, овим Пословником и другим актима.

**Члан 3.**

**(Сједиште, печат и знак комисије)**

(1) Сједиште изборне комисије је у Костајници, Улица Светосавска 11.

(2) Изборна комисија има печат и друга обиљежја, у складу са прописима БиХ.

**Члан 4.**

**(Језик и писмо)**

У раду изборне комисије осигурава се равноправна употреба језика и писама која су, у складу са одредбама Устава БиХ, у службеној употреби у БиХ.

**ПОГЛАВЉЕ II. ЧЛАН ИЗБОРНЕ КОМИСИЈЕ**

**Члан 5.**

**(Права и дужности члана** и**зборне комисије)**

(1) Члан изборне комисије има право и дужност:

1. да учествује у раду и одлучивању и доприноси проналажењу рјешења и доношењу одлука, којима се осигурава извршавање законских надлежности изборне комисије,
2. да проводи одлуке и закључке Централне изборне комисије БиХ и других надлежних органа,
3. да чува државну, службену или пословну тајну и повјерљиве податке, у складу с Законом,
4. да буде правовремено и редовно обавјештаван о свим питањима о којим расправља и одлучује изборна комисија, односно о свим питањима значајним за остваривање функција изборне комисије,
5. да му се омогући увид у сву долазну и одлазну пошту и
6. даврши и друге послове и задатке у складу са Уставом, законом и другим актима.

(2) Права из става (1) овог члана, члан изборне комисије остварује и у случају одсутности, а обавезе по могућности.

**Члан 6.**

**(Непристрасност члана изборне комисије)**

Члан изборне комисије у личном својству дужан је придржавати се принципа независности и непристрасности у свом раду. Ниједан члан изборне комисије не може учествовати у доношењу одлуке у случајевима када члан његове обитељи или блиски сродник има особни или финанцијски интерес или на други начин долази до сукоба интереса и када може доћи у сумњу његова способност као члана да дјелује на непристрасан начин.

**ПОГЛАВЉЕ III. РАД IЗБОРНЕ КОМIСIЈЕ**

**Члан 7.**

**(Предсједник изборне комисије)**

Предсједник изборне комисије организира, руководи и надзире рад изборне комисије, заказује и предсједава сједницама изборне комисије, представља изборну комисију, потписује одлуке и друге акте изборне комисије, стара се о остваривању сарадње са другим органима и врши и друге дужности предвиђене законом, овим Пословником и актима Централне изборне комисије БиХ.

**Члан 8.**

**(Избор предсједника и чланова изборне комисије)**

(1) Предсједник и члан изборне комисије бирају се у складу са Изборним законом БиХ.

(2) Уколико предсједник изборне комисије буде спријечен да обавља своју дужност, замјењује га члан изборне комисије који има најдужи стаж у изборној комисији. Ако два или више чланова имају исту дужину стажа у изборној комисији, предсједника замјењује члан који је најстарији по годинама живота.

(3) Ако је члан изборне комисије дуже одсутан из неоправданих разлога, тако да онемогућава рад изборне комисије, или крши одредбе закона које проводи Централна изборна комисија БиХ или друге прописе тако да не може обављати функцију из разлога утврђених законом, изборна комисија ће о томе обавијестити надлежни орган.

**Члан 9.**

**(Оставка чланова изборне комисије)**

(1) Члан изборне комисије може поднијети оставку на дужносту изборној комисији. Оставка се подноси у писаној форми надлежном органу.

(2) Члан изборне комисије који је поднио оставку остаје на дужности до именовања новог члана изборне комисије.

**ПОГЛАВЉЕ IV. СЈЕДНИЦЕ ИЗБОРНЕ КОМИСИЈЕ**

**Члан 10.**

**(Сједнице изборне комисије)**

(1)Изборна комисија сједнице одржава према потреби у сједишту изборне комисије, а изузетно и ван сједишта изборне комисије.

(2) Сједнице изборне комисије се у току календарске године означавају редним бројем.

**Члан 11.**

**(Сазивање сједнице)**

Сједнице изборне комисије сазива предсједник изборне комисије писаним путем или путем телефона.

**Члан 12.**

**(Позив за сједницу)**

(1) Позив за сједницу изборне комисије садржи: датум, вријеме и мјесто одржавања сједнице, приједлог дневног реда, обавјештење о томе који су материјали достављени раније, који се материјал доставља уз позив, а који ће бити достављени накнадно, као и друга обавјештења и напомене од значаја за одржавање сједнице.

(2) Позив за сједницу изборне комисије, са одговарајућим материјалом, доставља се члану изборне комисије благовремено, а изузетно због кратких рокова и на самој сједници.

**Члан 13.**

**(Коресподентна сједница)**

(1) У случају немогућности сазивања и одржавања редовне сједнице због недостатка кворума потребног за рад изборне комисије, предсједник може сазвати и одржати коресподентну сједницу изборне комисије.

(2) Коресподентна сједница се одржава на начин да члан који се налази ван сједишта изборне комисије, може одлучивати и гласати путем телефона, видео линка или интернета, на основу обавјештења о заказивању коресподентне сједнице, дневном реду, предмету одлучивања и чињеницама релевантним за одлучивање.

**Члан 14.**

**(Предлагање нових тачака дневног реда)**

Члан изборне комисије има право предложити нову тачку у приједлог дневног реда у писаној форми предсједнику изборне комисије, у року од 24 сата од пријема обавјештења о сједници, о чему се обавјештавају чланови изборне комисије, а изузетно и на почетку сједнице изборне комисије.

**Члан 15.**

**(Акти изборне комисије)**

Изборна комисија, у складу са законом, доноси овај Пословник као и остала акта: одлуке, рјешења, закључке, инструкције, препоруке и мишљења (у даљем тексту: акти).

**Члан 16.**

**(Материјали за сједницу)**

(1) Све материјале за разматрање на сједници изборне комисије, предсједник или секретар (ако га има)**,** доставља члану изборне комисије у облику:

1. нацрта финанцијског плана изборне комисије,
2. приједлога пословника, одлука, закључака, рјешења и других аката који доноси изборна комисија,
3. програма, планова, анализа, информација и извјештаја.

(2) Административно-техничке послове за потребе изборне комисије обавља предсједник изборне комисије или члан којег овласти предсједник.

**Члан 17.**

**(Присуство на сједници)**

(1) Сједницама изборне комисије присуствују чланови изборне комисије, секретар и друге особе које су позване на сједницу.

(2) Члан изборне комисије који је спријечен присуствовати сједници, или који мора напустити сједницу за вријеме њеног трајања, дужан је благовремено обавијестити предсједника изборне комисије и изнијети разлоге свог одсуства.

**Члан 18.**

**(Ток сједнице)**

(1) На почетку сједнице изборне комисије, предсједник изборне комисије констатује потребан кворум за одржавање сједнице. Сједница се може одржати ако истој присуствује већина чланова изборне комисије.

(2) Након утврђивања кворума, предсједник изборне комисије предлаже дневни ред сједнице који усваја изборна комисија већином гласова од укупног броја чланова.

**Члан 19.**

**(Одлучивање)**

1. Изборна комисија одлучује на сједници, на начин утврђен овим Пословником.
2. Гласање се врши јавно, дизањем руке, уколико овим Пословником није другачије утврђено.
3. Одлуке се доносе већином гласова од укупног броја чланова изборне комисије.

#### Члан 20.

#### (Записник сједнице)

(1) О сједници Изборне комисије води се записник у књизи записника.

(2) Записник води секретар или члан изборне комисије којег одреди предсједник.

(3) Извод из записника са сједнице изборне комисије садржи:

1. број, датум и вријеме одржавања сједнице;
2. имена присутних и одсутних чланова изборне комисије, са навођењем разлога одсуства;
3. имена других лица присутних на сједници и њихове званичне дужности;
4. утврђени дневни ред сједнице;
5. предмет разматрања и одлучивања;
6. кратак сажетак, ток и имена учесника у расправи;
7. донесене одлуке и закључке;
8. резултат гласања и
9. вријеме завршетка сједнице.

#### Члан 21.

**(Усвајање и чување записника)**

(1) Извод из записника са сједнице изборне комисије усваја се на сједници изборне комисије, у правилу, на наредној сједници.

(2) На достављени приједлог извода из записника учесници имају право ставити примједбе. Ако су примједбе усвојене, у извод из записника се уносе одговарајуће измјене.

(3) Усвојени Извод из записника сједнице Изборне комисије потписује предсједник изборне комисије и секретар (или члан који води записник).

(4) Књига записника и Извод из записника чувају се у архиву изборне комисије.

**Члан 22.**

**(Јавност рада)**

(1) Рад изборне комисије је јаван.

(2)Јавност је искључена када изборна комисија расправља и одлучује о питањима која имају карактер тајности у складу са законом, као и ради заштите морала, јавног реда, државне сигурности, права приватности или личних права.

**Члан 23.**

**(Осигурање јавности рада)**

Јавност рада изборне комисије осигурава се:

1. давањем саопштења о активностима изборне комисије,
2. одржавањем конференција за јавност,
3. омогућавањем акредитованим посматрачима да прате ра изборне комисије и да посматрају друге активности изборне комисије,
4. објављивањем донесених одлука на wеб страници или на огласној плочи Општине,
5. на други начин који одреди изборна комисија.

**ПОГЛАВЉЕ V. ПРЕЛАЗНЕ И ЗАВРШНЕ ОДРЕДБЕ**

**Члан 24.**

**(Ступање на снагу и објављивање)**

Овај Пословник ступа на снагу даном доношења и биће објављен на wеб страници Општине.

Број: 01/1-03-5/16/ Предсједник ОИК

Датум:31.05.2016.год. Свјетлана Бајалица, дипл.прав.с.р.